A projekt Európai Uniós támogatás segítségével, a Széchenyi 2020 program keretében valósul meg. Projekt címe: „H2O: Használd Okosan,

Helyesen!” Projekt azonosítószám:

KEHOP-2.1.7-19-2019-00015

**Alkotói pályázat indul a vízvédelem jegyében**

**„AZ ÉLTETŐ VÍZ” címmel!**

**1. A pályázat kiírója:**

**Szolnok Megyei Jogú Város Önkormányzata**

**2. A pályázat tárgya:**

Szolnok Megyei Jogú Város Önkormányzata **és a Víz- és Csatornaművek Koncessziós ZRt. Szolnok** a Széchenyi 2020 Környezet és Energiahatékonyság Operatív Programban (KEHOP) sikeresen pályázott, így 30.413.275 forint vissza nem térítendő támogatásból a lakosság vízfelhasználásához kapcsolódó környezettudatos személet kialakítására, a takarékos, felelős vízhasználat ösztönzésére irányuló programokra kerül sor 2020 és 2023 között. Ennek keretében – több környezeti szemléletformálási tevékenység/program mellett - Szolnok város és térségének általános és középiskolásai részére **rajz- fotó és videó pályázat kerül kiírásra.**

**A pályázat tárgya egy figyelemfelkeltő rajz, festmény, plakát, montázs, vagy egyéb kézzel alkotott pályamű, valamint fotó videó elkészítése az alábbi témakörökben:**

**Választható témák:**

1. **A víz körforgása**
2. **Vízvédelem (Én így védem! Én így spórolok vele! )**

A **KEHOP-1.2.1-18-2018-00038 projekt üzenete, jelen pályázati felhívás célja:** A projekt átfogó célja a pályázati felhívás céljaival összhangban a lakosság vízfelhasználásához kapcsolódó környezettudatos személetének kialakítása, fejlesztése, a takarékos, felelős vízhasználat ösztönzése, mint például a vezetékes ivóvíz fogyasztásának népszerűsítése, a felszíni és felszín alatti vizek, a vízbázis védelmének támogatása lakossági szemléletformálással, a takarékos vízfelhasználás szükségességének és módszereinek bemutatása.

A vízvédelem, mint globális környezeti probléma a Föld teljes lakosságára, így a gyermekek jövőjére is kihatnak, így fontos bevonni őket a folyamatokba, hogy elhivatottak és felnőttként cselekvő polgárok legyenek.

A projekt egyik célja a szemléletformálás és az információátadás annak érdekében, hogy a helyi gyermekek/diákok tisztában legyenek azzal, milyen hosszú távú következménye van a környezet védelem hiányának, hogy mit tudnak tenni helyben a vízvédelem ügyében és hogy közösségi kezdeményezések induljanak meg.

**3. Formai előírások**:

A pályamű bármilyen méretű, bármilyen technikával elkészített, fekete-fehér vagy színes alkotás lehet. Videó esetén minimum 30mp, maximum 5 perc terjedelmű kisfilm lehet.

A pályamű kötelező mellékletei a nyilatkozat hiánytalanul kitöltve aláírással ellátva eredeti példányban, valamint a pályázó adatait tartalmazó dokumentum (alkotó neve, iskolája neve, életkora, telefonszáma, email címe, a választott téma száma és az alkotás címe.)

A mellékletet és a pályaművet egy borítékba helyezve kérjük beküldeni, online beadás esetén egy üzenetben érkezzen a két csatolmány.

**4. Pályázók köre:**

A rajzpályázaton szolnoki és Szolnok térségi lakosok, vagy szolnoki intézményben tanulmányukat folytató diákok vehetnek részt két korcsoportban.

1. 6-12 évesek
2. 13-18 évesek

**5. A pályaművek benyújtásának módja és határideje:**

A pályázatokat eredeti példányban postai úton vagy személyesen lehet benyújtani, vagy online formában emailben megküldeni.

**Személyes/ postai beadás:**

Cím: Szolnoki Városfejlesztő Nonprofit Zrt.

5000 Szolnok József Attila út 83.

A borítékra írják rá: „Az éltető víz– Alkotói pályázat”

**Online beadás:**

A pályamunka digitális dokumentációját a [meszaros@szvf.hu](mailto:meszaros@szvf.hu) email címre kell megküldeni.

Az üzenet tárgya: „Az éltető víz – Alkotói pályázat”

A pályaművek hátuljára, vagy egy külön dokumentumban mellé kell csatolni az **alkotó nevét, iskolája nevét, életkorát, telefonszámát, email címét, a választott téma számát és az alkotás címét.**

**BEADÁSI HATÁRIDŐ: DECEMBER 13.**

Az alkotásoknak december 13-ig kell beérkezni.

A pályaműveket a beérkezést követően egy 3 fős szakmai zsűri értékeli.

**Eredmény hirdetés december 17.**

Online felületen Szolnok Város hivatalos Facebook oldalán közzé tesszük a díjazottak névsorát (<https://www.facebook.com/szolnokponthu> ). Valamint a megadott adatok alapján kiértesítjük a pályázókat. A zsűri által kiválasztott pályamunkák 2022-ben egy környezetvédelmi kiállítás keretében megtekinthetők lesznek.

**Díjak átadása december 20.**

A díjak átadására ünnepélyes keretek között kerül sor, melynek pontos időpontjáról és helyszínéről a díjazottakat a pályázat kiírója külön értesíti.

Díjak:

Korcsoportonként az első három legjobbat díjazzuk.

1. A demjéni CASCADE élmény, termál, barlangfürdőbe és aquaparkba egy 4 fős belépő, rajzkészlet, 10.000Ft értékű ajándék utalvány a „Zöld Bolt- Egy háztartásban a Földdel” nevű online boltba ( <https://www.zoldbolt.hu/old_blue>)
2. Szódavíz készítő gép, rajz készlet, 10.000Ft értékű ajándék utalvány a „Zöld Bolt- Egy háztartásban a Földdel” nevű online boltba ( <https://www.zoldbolt.hu/old_blue>)
3. Víztisztító kancsó, rajz készlet, 5000Ft értékű ajándék utalvány a „Zöld Bolt- Egy háztartásban a Földdel” nevű online boltba ( https://www.zoldbolt.hu/old\_blue)

**6. További információk:**

**A pályaművek további felhasználása:**

A pályázat kiírója a pályaműveket a pályázat kiírója az érdeklődők részére bemutatja.

A pályázaton való részvétellel a készítő a beküldött pályázati anyag határozatlan idejű, korlátlan és kizárólagos felhasználási jogait az Szolnok Megyei Jogú Város Önkormányzata (továbbiakban: Önkormányzat) részére átruházza, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését.

A pályázó törvényes képviselője a pályamű beküldésével hozzájárul ahhoz, hogy alkotása az Önkormányzat által közzétett szakmai kiadványokban, honlapon vagy közösségi média felületein szerepeljen vagy felhasználásra kerülhessen, kiállításra, közzétételre kerüljön. A művek felhasználási jogának átengedése térítésmentesen történik.

A pályázattal kapcsolatban kérdéseket a meszaros@szvf.hu e-mail címen lehet feltenni a benyújtási határidőig.